**ZMLUVA O POSKYTOVANÍ TLAČIARENSKÝCH SLUŽIEB**

uzatvorená podľa § 269 ods. 2 zákona č. 513/1991 Zb. Obchodný zákonník v znení neskorších

predpisov medzi:

**Článok č. I.**

**Zmluvné strany**

**1.1 Objednávateľ:**

Názov objednávateľa: **Mesto Galanta**

 **Sídlo: Mierové námestie 940/1, 924 18 Galanta**

 **Štatutárny orgán: Mgr. Peter Kolek, primátor**

 **IČO: 00 305 936**

 **DIČ: 2021153541**

 **Bankové spojenie: VÚB a.s.,**

IBAN: SK15 0200 0000 0000 1872 2132

SWIFT : SUBASKBX

 **Číslo telefónu: +421317884301**

 **E-mail:** primator@galanta.sk

**(ďalej len „objednávateľ“)**

a

 **1.2 Poskytovateľ*:***

 Obchodné meno:

Sídlo:

 **Štatutárny orgán:**

 IČO:

 DIČ:

 IČ DPH

 **Bankové spojenie:**

 **IBAN:**

 **SWIFT:**

 **Číslo telefónu:**

 **E-mail:**

 **(ďalej len „poskytovateľ“)**

 **Článok II.**

**Úvodné ustanovenia**

Túto zmluvu uzatvárajú zmluvné strany ako výsledok postupu podľa § 117 zákona

č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

**Článok III.**

**Predmet zmluvy**

1. Predmetom tejto zmluvy je záväzok poskytovateľa poskytovať objednávateľovi tlačiarenské služby a dodať vytlačené tlačoviny objednávateľovi a záväzok objednávateľa zaplatiť poskytovateľovi za poskytnuté tlačiarenské služby dohodnutú cenu a úprava vzájomných práv a povinností zmluvných strán s tým súvisiacich, ako aj ďalších skutočností vyplývajúcich z tejto zmluvy.

2. Poskytovateľ sa zaväzuje počas platnosti tejto zmluvy poskytovať objednávateľovi podľa vopred stanoveného harmonogramu tlače tlačiarenské služby zahŕňajúce tlač mesačníka **Galantské noviny – Galántai Újság**, podľa špecifikácie uvedenej v prílohe č. 1 tejto zmluvy.

3. Objednávateľ sa zaväzuje za riadne dodané tlačoviny (poskytnuté tlačiarenské služby) zaplatiť poskytovateľovi dohodnutú cenu.

**Článok IV.**

**Realizácia tlače**

1. Poskytovateľ sa zaväzuje poskytovať tlačiarenské služby a dodať objednávateľovi požadované tlačoviny na základe vopred stanoveného harmonogramu tlače alebo písomnej objednávky objednávateľa.

2. Poskytovateľ dodá tlačoviny v čase do 72 hodín odo dňa doručenia podkladov pre tlač od zodpovedného redaktora do sídla objednávateľa. Podklady pre tlač dodá zodpovedný redaktor, prostredníctvom FTP Servera na zasielanie podkladov, prostredníctvom úschovne, alebo e-mailom dohodnutým pre zasielanie, v PDF formáte.

3. Zmluvné strany sa dohodli, že objednávky podľa bodu 1. tohto článku zmluvy je možné doručovať telefonicky, osobne alebo e-mailom.

 **Článok V.**

**Cena a platobné podmienky**

1. Cena za tlačiarenské služby podľa tejto zmluvy je stanovená v zmysle zákona NR SR č. 18/1996 Z. z. o cenách v znení neskorších predpisov, vyhlášky MF SR č. 87/1996 Z. z., ktorou sa vykonáva zákon o cenách

2. Cena za tlačiarenské služby je určená na základe cenovej ponuky tlače v zmysle alternatívy „D“ v Návrhu na plnenie kritérií zo xx.xx.2023, ktorá tvorí Prílohu č. 2 a je neoddeliteľnou súčasťou tejto zmluvy (ďalej len „cenová ponuka“).

V cene sú zahrnuté všetky náklady, činnosti, práce, výkony alebo služby poskytovateľa nevyhnutné za účelom riadneho zhotovenia diela.

3. Cena služieb bez DPH: Eur

 DPH 20 %: Eur

 Cena služieb s DPH: Eur

4. Splatnosť faktúry je pätnásť (15) dní od doručenia faktúry bez nedostatkov do sídla objednávateľa. Faktúra musí obsahovať náležitosti podľa § 74 zákona č. 222/2004 Z. z. o dani z pridanej hodnoty v znení neskorších predpisov. Nová lehota splatnosti začína plynúť od doručenia opravenej, zmenenej alebo doplnenej faktúry do sídla objednávateľa.

5. Cena za tlačoviny uvedená v prílohe č. 1 tejto zmluvy zahŕňa všetky náklady poskytovateľa, ktoré mu vzniknú v súvislosti s plnením tejto zmluvy (vrátane nákladov súvisiacich s odovzdaním tlačovín objednávateľovi, montážou a demontážou).

6. V prípade platenej inzercie budú tlačené stránky naviac v počte 4 alebo 8 strán. Cena strán naviac bude určená v zmysle prílohy č. 3 - Cenník tlače naviac, tejto zmluvy, ktorá tvorí neoddeliteľnú súčasť zmluvy, v závislosti od objednávateľom zvolenej možnosti tlače.

**Článok VI.**

**Zodpovednosť za vady**

1. Poskytovateľ sa zaväzuje vytlačiť tlačoviny v kvalite požadovanej objednávateľom.

2. Poskytovateľ je povinný v prípade dodania chybných tlačovín odstrániť reklamovanú vadu najneskôr do troch dní, ak si zmluvné strany nedohodnú inú lehotu.

**Článok VII.**

**Zmluvná pokuta**

1. Poskytovateľ je povinný za každý aj začatý deň omeškania s dodaním objednaných tlačovín zaplatiť objednávateľovi zmluvnú pokutu vo výške 10 % z celkovej ceny s DPH z ktorých dodaním je poskytovateľ v omeškaní.

2. V prípade merateľného porušenia kvality tlače alebo šitia, či použitia nevhodného papiera, je poskytovateľ povinný zaplatiť objednávateľovi zmluvnú pokutu vo výške 50% z celkovej ceny s DPH za chybne vytlačený náklad tlače v aktuálnom mesiaci.

**Článok VIII.**

**Trvanie zmluvy**

1. Táto zmluva sa uzatvára na dobu určitú do **31.12.2025.**

2. Túto zmluvu možno ukončiť písomnou dohodou oboch zmluvných strán, odstúpením od zmluvy alebo vypovedaním zmluvy.

3. Objednávateľ môže od tejto zmluvy odstúpiť, ak majú tlačoviny nedostatky, ktoré bránia ich riadnemu použitiu; ak sú nedostatky odstrániteľné, môže objednávateľ od zmluvy odstúpiť vtedy, ak ich poskytovateľ neodstránil v primeranej lehote, ktorú na tento účel určil objednávateľ s ohľadom na všetky okolnosti, za ktorých je zmluva uzatvorená.

4. Túto zmluvu môže ktorákoľvek zmluvná strana ukončiť písomnou výpoveďou doručenou druhej zmluvnej strane. Výpovedná lehota je 2 mesiace a začína plynúť prvým dňom mesiaca nasledujúceho po doručení písomnej výpovede druhej zmluvnej strane.

**Článok IX.**

**Záverečné ustanovenia**

1. Táto zmluva nadobúda platnosť dňom podpisu oprávnených zástupcov zmluvných strán a účinnosť dňom nasledujúcim po dni jej zverejnenia podľa osobitného predpisu (zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov).

2. Túto zmluvu možno meniť alebo dopĺňať len písomnou dohodou zmluvných strán vo forme riadne číslovaných a podpísaných dodatkov.

3. Právne skutočnosti neupravené touto zmluvou sa riadia príslušnými ustanoveniami Obchodného zákonníka alebo iného všeobecne záväzného právneho predpisu platného v Slovenskej republike.

4. V prípade, ak sa niektoré ustanovenie zmluvy stane neplatným, neúčinným alebo nevykonateľným, predmetnou neplatnosťou, neúčinnosťou alebo nevykonateľnosťou nie je dotknutý ostatný obsah zmluvy. Príslušné ustanovenie zmluvy sa nahradí takým platným a účinným zákonným ustanovením, ktoré je mu svojím významom, obsahom a účelom najbližšie.

5. Táto zmluva je vyhotovená v troch rovnopisoch, pričom dva rovnopisy obdrží objednávateľ a jeden rovnopis obdrží poskytovateľ.

6. Zmluvné strany vyhlasujú, že si túto zmluvu prečítali a s jej obsahom súhlasia, že zmluva bola uzatvorená podľa ich pravej a slobodnej vôle, určito, vážne a zrozumiteľne, nie v tiesni ani za inak nápadne nevýhodných podmienok.

7. Zmluvné strany vyhlasujú, že ich spôsobilosť a voľnosť uzatvoriť túto zmluvu, ako aj spôsobilosť k súvisiacim právnym úkonom nie je žiadnym spôsobom obmedzená alebo vylúčená a zároveň vyhlasujú, že sa oboznámili s obsahom tejto zmluvy a na znak súhlasu ju podpisujú.

8. Neoddeliteľnou súčasťou tejto zmluvy je:

 Príloha č. 1 – Špecifikácia tlačovín

 Príloha č. 2 – Návrh na plnenie kritérií

 Prílohy č. 3 - Cenník tlače naviac

V Galante, dňa......................... V Dunajskej Strede, dňa.........................

**Mesto Galanta VALEUR, s.r.o.**

......................................................... ...........................................................

Mgr. Peter Kolek Mgr. Marek Kmetík

primátor konateľ